[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.10.2006

COM(2006) 591 τελικό

2000/0069 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΟΚ) αριθ. 3922/91 του Συμβουλίου για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (EU-OPS)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2000/0069 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΟΚ) αριθ. 3922/91 του Συμβουλίου για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (EU-OPS)

1. Εισαγωγή

Σύμφωνα με το άρθρο 251 παράγραφος 2 τρίτο εδάφιο στοιχείο γ) της Συνθήκης ΕΚ η Επιτροπή οφείλει να γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή γνωμοδοτεί κατωτέρω επί των τροπολογιών που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2000)121 τελικό – 2000/0069COD) | 24 Μαρτίου 2000 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 19 Οκτωβρίου 2000 |

Ημερομηνία της πρώτης γνωμοδότησης του Ευρωπαϊκού Κοινοβουλίου, πρώτη ανάγνωση: | 18 Ιανουαρίου 2001 |

Ημερομηνία διαβίβασης της τροποποιημένης πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2002)30 τελικό – 2000/0069COD) | 04 Φεβρουαρίου 2002 |

Ημερομηνία της δεύτερης γνωμοδότησης του Ευρωπαϊκού Κοινοβουλίου, πρώτη ανάγνωση | 03 Σεπτεμβρίου 2002 |

Ημερομηνία διαβίβασης της αναθεωρημένης τροποποιημένης πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2004)73 τελικό – 2000/0069COD) | 12 Φεβρουαρίου 2004 |

Ημερομηνία έκδοσης της κοινής θέσης | 14 Μαρτίου 2006 |

Ημερομηνία της πρώτης γνωμοδότησης του Ευρωπαϊκού Κοινοβουλίου, δεύτερη ανάγνωση | 05 Ιουλίου 2006 |

3. Σκοπός τησ προτασησ

- Κατά την προετοιμασία της δεύτερης δέσμης μέτρων για την ελευθέρωση των αερομεταφορών, το 1989, το Συμβούλιο και η Επιτροπή συμφώνησαν ότι στο πλαίσιο της πολιτικής αερομεταφορών της Κοινότητας πρέπει επίσης να αντιμετωπισθεί και η εναρμόνιση του κανονιστικού πλαισίου που ισχύει για την πολιτική αεροπορία ώστε να διατηρηθεί υψηλό επίπεδο ασφάλειας της αεροπορίας και να εξασφαλιστεί ισότιμος ανταγωνισμός μεταξύ των αερομεταφορέων . Στο πλαίσιο αυτό η Κοινότητα εξέδωσε τον κανονισμό 3922/91 για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας με στόχο την καθιέρωση και την επικαιροποίηση εναρμονισμένων κανόνων για τον σχεδιασμό, την κατασκευή, την λειτουργία και την συντήρηση αεροσκαφών, και για το προσωπικό και τους οργανισμούς που εμπλέκονται στις σχετικές εργασίες.

- Κατά συνέπεια, σκοπός της προαναφερόμενης πρότασης για τροποποίηση του κανονισμού 3922/91 είναι να καθοριστούν τεχνικές προδιαγραφές που να εφαρμόζονται σε όλη την Κοινότητα και να εναρμονιστούν οι διατάξεις για την εκμετάλλευση αεροσκαφών που εκτελούν εμπορικές αερομεταφορές.

4. Γνώμη της Επιτροπής επι των Τροπολογιών του Ευρωπαϊκού Κοινοβουλίου

Η Επιτροπή είναι σε θέση να αποδεχθεί όλες τις τροπολογίες που ενέκρινε το Ευρωπαϊκό Κοινοβούλιο σε δεύτερη ανάγνωση. Είναι αποτέλεσμα δέσμης συμβιβασμού που συμφωνήθηκε μεταξύ του Ευρωπαϊκού Κοινοβουλίου και του Συμβουλίου με σκοπό την έγκριση του κανονισμού σε δεύτερη ανάγνωση. Οι τροπολογίες αυτές απηχούν την προσέγγιση που υιοθέτησε η Επιτροπή στην πρότασή της και πραγματεύονται τις ανησυχίες της Επιτροπής σχετικά με τους περιορισμούς του χρόνου πτήσης (FTL) και το πλήρωμα θαλάμου επιβατών.

Τροπολογία 19 σχετικά με ρήτρα μη υποβάθμισης : με την τροπολογία αυτή εισάγεται νέα αιτιολογική σκέψη ούτως ώστε να υπογραμμιστεί ότι ο νέος κανονισμός πρέπει να μην επιφέρει υποβάθμιση της ασφάλειας της αεροπορίας στα κράτη μέλη που έχουν ήδη υψηλές προδιαγραφές, ανεξαρτήτως εάν έχουν καθοριστεί δια της νομοθετικής οδού ή είναι αποτέλεσμα διαπραγμάτευσης με συλλογική σύμβαση.

Τροπολογία 20 σχετικά με την αξιολόγηση από επιστημονική και ιατρική άποψη : με την τροποποιημένη αιτιολογική σκέψη συντομεύεται από 3 σε 2 έτη (από την έναρξη ισχύος του κανονισμού) η περίοδος εντός της οποίας θα πρέπει να αξιολογηθούν από επιστημονική και ιατρική άποψη οι διατάξεις για τους περιορισμούς χρόνου πτήσης και υπηρεσίας και τις απαιτήσεις ανάπαυσης και, κατά περίπτωση, των διατάξεων για το πλήρωμα θαλάμου επιβατών.

Τροπολογία 21 σχετικά με τις εταιρείες νυχτερινής μεταφοράς εμπορευμάτων : εισάγεται νέα αιτιολογική σκέψη για να αποκατασταθεί η παράλειψη, από την αρχική πρόταση της Επιτροπής και την έκθεση του Ευρωπαϊκού Κοινοβουλίου σε πρώτη ανάγνωση, του θέματος των συστημάτων προγραμματισμού και συνθηκών χρόνου εργασίας που είναι ιδιάζουσες στον τομέα των ταχέων νυκτερινών μεταφορών εμπορευμάτων και για τους παρόχους των υπηρεσιών αυτών.

Τροπολογία 22 σχετικά με την αξιολόγηση από επιστημονική και ιατρική άποψη των τμημάτων ΙΖ και ΙΕ : εισάγεται νέα αιτιολογική σκέψη σύμφωνα με την οποία ο Ευρωπαϊκός Οργανισμός Ασφάλειας της Αεροπορίας πρέπει να εκπονήσει επιστημονική και ιατρική αξιολόγηση των διατάξεων του τμήματος ΙΖ και, όπου χρειάζεται, του τμήματος ΙΕ, με βάση την οποία η Επιτροπή πρέπει να επεξεργαστεί και να υποβάλει χωρίς καθυστέρηση προτάσεις για την τροποποίηση των σχετικών τεχνικών διατάξεων.

Τροπολογία 23 σχετικά με την ελεύθερη κυκλοφορία των πληρωμάτων θαλάμου επιβατών εντός της Κοινότητας: εισάγεται νέα αιτιολογική σκέψη με την οποία τονίζεται ότι είναι σημαντική η συνέχιση της διαδικασίας για την εναρμόνιση της κατάρτισης του πληρώματος του θαλάμου των επιβατών προκειμένου να διευκολυνθεί περαιτέρω η ελεύθερη κυκλοφορία προσωπικού που απασχολείται ως πλήρωμα θαλάμου επιβατών εντός της εσωτερικής αγοράς.

Τροπολογία 24: ορίζεται ότι ο Ευρωπαϊκός Οργανισμός Ασφάλειας της Αεροπορίας συντρέχει την Επιτροπή στην κατάρτιση προτάσεων για την τροποποίηση των εφαρμοστέων τεχνικών διατάξεων του « τμήματος ΙΕ και » του τμήματος ΙΖ του παραρτήματος III.

Τροπολογίες 16 και 25: ορίζεται ότι ο Ευρωπαϊκός Οργανισμός Ασφάλειας της Αεροπορίας θα ολοκληρώσει αξιολόγηση, από επιστημονική και ιατρική άποψη, των διατάξεων του τμήματος ΙΖ και, μόνον “ όπου χρειάζεται ”, του τμήματος ΙΕ του παραρτήματος III.

Τη σύναψη συμβιβαστικής δέσμης διευκόλυνε δήλωση που έκανε η Επιτροπή τον Ιούλιο του 2006, στη Σύνοδο της Ολομέλειας του Ευρωπαϊκού Κοινοβουλίου (βλ. παράρτημα).

5. Συμπέρασμα

Οι τροπολογίες αυτές ανταποκρίνονται στο διοργανικό συμβιβασμό. Από συνολική άποψη επικεντρώνονται σε στόχους που υποστηρίζουν την πρόταση της Επιτροπής, και, ως εκ τούτου, η Επιτροπή είναι σε θέση να γνωμοδοτήσει θετικά επί των τροπολογιών που προτάθηκαν, όπως προαναφέρθηκε.

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως αναλύεται ανωτέρω.

Παράρτημα : Δήλωση της Επιτροπής στη Σύνοδο της Ολομέλειας του Κοινοβουλίου, της 4 ης Ιουλίου 2006

ΕΠΙΣΤΗΜΟΝΙΚΗ ΚΑΙ ΙΑΤΡΙΚΗ ΑΞΙΟΛΟΓΗΣΗ ΤΩΝ ΤΜΗΜΑΤΩΝ ΙΕ ΚΑΙ ΙΖ

Δήλωση της Επιτροπής:

“Όσον αφορά την επιστημονική και ιατρική αξιολόγηση των τμημάτων ΙΕ και ΙΖ, που αναφέρεται υπό το άρθρο 8α παράγραφος 1, η Επιτροπή επιβεβαιώνει ότι η αξιολόγηση αυτή θα περιλαμβάνει το ζήτημα της “ανθρώπινης συμπεριφοράς σε περίπτωση έκτακτης ανάγκης” και τις σχετικές απαιτήσεις επάρκειας.

Η Επιτροπή επιβεβαιώνει επίσης ότι, εφόσον από την αξιολόγηση εκ μέρους του Ευρωπαϊκού Οργανισμού Ασφάλειας της Αεροπορίας (EASA) προκύψει ότι είναι αναγκαίες οι τροποποιήσεις του κανονισμού, συμπεριλαμβανομένου του Παραρτήματος III, προτίθεται να υποβάλει χωρίς καθυστέρηση κατάλληλες προτάσεις προς το σκοπό αυτό.”